Palatinatet

Det Kongelige Palatinat	Det Kongelige Palatinat
Teutonsk: Die Königliche Pfalz 
Classical: Palatium Regalis	
Teutonsk: Die Königliche Pfalz 
Classical: Palatium Regalis
 	
Motto: 	In hoc signo vinces (I dette tegn skal du sejre)
Hovedstad: 	Grünburg an der Reich (de jure), Altdorf (de facto)
Andre vigtige byer: 	Lindenburg, Arnstein, Karlsruhe, Siegburg, Heidenheim, Auerswald, Bünde, Altenburg in der Oberpfalz, Thannhausen, Glücksburg, Heiligenstadt, Oldenburg, Braunschweig
Areal: 	267.027 km2
Befolkning: 	8.800.000
Befolkningstæthed: 	35.57/km2
Styreform: 	Feudalt monarki
Monark: 	Karl 6. Laurentius
Vigtige fyrstehuse: 	Huset Laurentius, Huset Wallenstein, Huset Richthofen, Huset Croÿ, Huset Hindenburg, Huset Königswald, Huset Saxe-Altenburg, Huset Sieger, Huset Luxemburg, Huset Reichenstein, Huset Auerbach, Huset Heidenreich, Huset Glücksburg, Huset Saponatheim
Etniske grupper: 	Teutonere, Westerlændere, Bretonnianere m.fl.
Religion: 	Teutonsk sigmaritisme
Det Kongelige Palatinat el. blot Palatinatet (teutonsk: die Königliche Pfalz, Kurpfalz el. Pfalz, classical: Palatium Regalis el. Palatium) også kendt som Reichlandet (teutonsk: das Reichland) er et kejserligt kongerige og blandt de ubetinget mest velhavende, magtfulde og udviklede kurfyrstendømmer i Imperiet. Landet regeres direkte af kejser Karl 6. i hans egenskab af konge af Palatinatet og omkranser den kejserlige residensby, hovedstad og bystat Altdorf, der da også de facto er Reichlandets administrative, politiske, økonomiske og kulturelle centrum. Palatinatet regnes af mange (især palatinerne selv) som Imperiets hjerteland og som den Gamle Verdens civilisatoriske apeks. Den almindelige palatiner - uanset social status - ser sig selv som indbegrebet af elegance, dannelse, agtværdighed, tapperhed og modernitet og deres land som det skønneste og mest frugtbare under gudernes åsyn. Vedkommende er heller ikke sen til at ihukomme det forhold, at Sigmar i sin seneste manifestation lod sig føde blandt Reichlandets floder, enge og skove.
Palatinatet ligger i det vestlige Imperium (eller som en palatiner selv mere eller mindre geografisk velfunderet vil påpege: i det absolutte midtpunkt af den Gamle Verden) og strækker sig fra de Grå Bjerge, Liechtenstein og Bretonnia i vest til Altmark og Hessen i øst, fra det Hvide Hav, Marienburg, Schaumburg og Middenland i nord til Regensburg, Nuln og Aurelien i syd. Landet er domineret af de to vældige floder Reich og Talabec, der løber sammen i Altdorf, og gennemskæres af deres utallige bifloder, der er bundet sammen af den kendte verdens største netværk af kanaler. De fleste af landets talrige og velstående byer og købstæder ligger langs floder, kanaler eller hvor de to krydser.
Category:Imperiet
Category:Den Gamle Verden
Category:Kejserlige Fyrstendømmer
Category:Kurfyrstendømmer
Category:Palatinatet
Category:Altdorf
Category:Laurentius